رفیق احمد نقش

رفیق احمد نقش (پیدائش: 15 مارچ، 1959ء - وفات: 15 مئی، 2013ء) پاکستان سے تعلق رکھنے والے اردو کے ممتاز شاعر، ماہر لسانیات، محقق اور ماہر غالبیات تھے۔ انھوں نے اپنی زندگی کا بڑا حصہ درس و تدریس میں گزارا۔ انھوں نے گورنمنٹ سٹی کالج کراچی، کیڈٹ کالج پٹارو، بحریہ کالج کارساز اور محمد علی جناح یونیورسٹی کراچی میں اردو کے استاد کی حیثیت سے خدمات انجام دیں۔

 حالات زندگی 
رفیق احمد نقش 15 مارچ، 1959ء میں میرپور خاص، صوبہ سندھ، پاکستان میں پیدا ہوئے تھے۔رفیق احمد نقش، بائیو ببلوگرافی ڈاٹ کام، پاکستان ان کے والد کا نام محمد حسین اور والدہ کا نام زہرا تھا۔ پرائمری تعلیم 1969ء میں مرزا غالب اسکول میرپور خاص سے حاصل کی۔ بعد ازاں 1974ء میں میٹرک کا امتحان گورنمنٹ ہائی اسکول سے درجہ اول میں پاس کیا۔ انٹرمیڈیٹ کی تعلیم جامعہ ملیہ ڈگری کالج کراچی سے حاصل کی۔ جامعہ سندھ سے بی اے (آنرز) کرنے کے بعد 1980ء میں اسی جامعہ سے ایم اے (اردو) میں اول پوزیشن حاصل کر کے وائس چانسلر تمغے کے حقدار ٹھہرے۔ اس کے بعد جامعہ کراچی سے 1991ء میں ایم اے (لسانیات) کی ڈگری میں اول پوزیشن کے ساتھ بابائے اردو گولڈ میڈل حاصل کیا۔ جامعہ کراچی سے سندھی اور ہندی میں پوسٹ گریجویٹ ڈپلوما بالترتیب 1993ء اور 1994ء میں حاصل کیے۔ڈاکٹر ذو الفقار علی دانش، حیاتِ نقش: سنین کے آئینے میں، مشمولہ: پہچان (میرپور خاص) شمارہ 26 - رفیق احمد نقش نمبر، جنوری تا ستمبر 2014ء، ص 15

 درس و تدریس 
 لیکچرار (اردو)، کیڈٹ کالج پٹارو، ضلع دادو (نومبر 1982ء تا مئی 1983ء)
 لیکچرار (اردو)، گورنمنٹ کالج نصیرآباد، ضلع لاڑکانہ (31 مئی 1983ء تا 23 اپریل 1986ء)
 لیکچرار (اردو)، گورنمنٹ ڈگری سائنس اینڈ کامرس کالج، لانڈھی، کراچی (27 اپریل 1986ء تا 3 نومبر 1992ء)
 استادِ اعزازی، شعبہ اردو ، جامعہ کراچی (1992ء تا 1994ء)
 لیکچرار (اردو)، گورنمنٹ سٹی کالج، کراچی (4 نومبر 1992ء تا 31 اگست 1996ء)
 استادِ اعزازی، شعبہ اردو ، محمد علی جناح یونیورسٹی، کراچی (فروری 2007ء تا جون 2007ء)
 اسٹنٹ پروفیسر (اردو)، گورنمنٹ سٹی کالج، کراچی (یکم ستمبر 1996ء تا 14 مئی 2009ء)
 ایسوسی ایٹ پروفیسر (اردو)، گورنمنٹ سٹی کالج، کراچی (15 مئی 2009ء تا 15 مئی 2013ء)
 استادِ اردو، بحریہ کالج کارسازاور بیکن ہاؤس اسکول سسٹم بہادر آباد کراچی (22 فروری 2011ء تا 15 مئی 2013ء)ڈاکٹر ذو الفقار علی دانش، حیاتِ نقش: سنین کے آئینے میں، مشمولہ: پہچان (میرپور خاص) شمارہ 26 - رفیق احمد نقش نمبر، جنوری تا ستمبر 2014ء، ص 16

 ادبی خدمات 
رفیق احمد نقش بہت اچھے شاعر، ماہر لسانیات، ماہر غالبیات اور محقق تھے۔ اصلاحِ املا ان کا خاص موضوع تھا۔ ادبی پرچے تحریر کے 9 شمارے اور مشہور جریدے سب رنگ (ڈائجسٹ) کے 4 شمارے ان کی ادارت میں نکلے۔ رفیق نقش حلقہ ارباب ذوق کراچی برانچ کے اساسی ارکان میں شامل تھے۔ ان کا ذاتی کتب خانہ کراچی کے چند اہم کتب خانوں میں شمار ہوتا تھا۔ انھوں نے مشہور مصور ایم ایف حسین کی خود نوشت ایم ایف حسین کی کہانی اپنی زبانی کو ہندی زبان سے اردو میں منتقل کیا۔ محمد شمس الحق کی مشہور تالیف اردو کے ضرب المثل اشعار کی تدوین بھی انھوں نے ہی کی تھی۔ وہ مرزا غالب پر تحقیق کی وجہ سے شہرت رکھتے تھے۔ غالب پر ان کی تصانیف میں نامہ ہائے فارسیِ غالب، رموزِ غالب، مآثرِ غالب، غالبیات کے چند فراموش شدہ گوشے، غالب شناس مالک رام، غالب کی اردو نثر اور دوسرے مضامین اور نوادرِ غالب شامل ہیں۔عقیل عباس جعفری، پاکستان کرونیکل، ورثہ پبلی کیشنز، کراچی، 2018ء

 تصانیف 
 1999ء - نامہ ہائے فارسیِ غالب
 1999ء -رموزِ غالب
 2000ء - مآثرِ غالب
 2000ء - تصحیح و تحقیقِ متن
 2001ء -غالب کی اردو نثر اور دوسرے مضامین
 2002ء -نوادرِ غالب
 2002ء -غالب شناس مالک رام
 2002ء -غالبیات کے طند فراموش شدہ گوشے
 2003ء -اردو کے ضرب المثل اشعار
 2004ء -ایم ایف حسین کی کہانی، اپنی زبانی
 2005ء -یادِ ایام
 2006ء -مصطلحات الشعرا

 نمونۂ کلام 

<div style='text-align: center;'>
غزل

<div style='text-align: center;'>
غزل

<div style='text-align: center;'>
فرمانِ قائد

<div style='text-align: center;'>
ایک شعر

 وفات 
رفیق احمد نقش 15 مئی، 2013ء کو کراچی، پاکستان میں وفات پاگئے۔ وہ کراچی کے محمد شاہ قبرستان میں آسودۂ خاک ہیں۔

 حوالہ جات 

زمرہ:1959ء کی پیدائشیں
زمرہ:2013ء کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:اردو محققین
زمرہ:کراچی کے شعرا
زمرہ:نعتیہ شاعر
زمرہ:ضلع میرپور خاص کی شخصیات
زمرہ:15 مارچ کی پیدائشیں
زمرہ:پاکستانی ماہر لسانیات